Държавен вестник, бр. 63, 2016 г., стр. 39

БРОЙ  63	
Д Ъ Р Ж А В Е Н  В Е С Т Н И К 	
СТР.  39  
(5) В срок 30 дни след приключване на 
проведените стрес-тестове по ал. 2 и 4 упра-
вляващото дружество уведомява заместник-
председателя за резултатите от него, както и 
за предприетите действия за промяна на про-
цедурите по ал. 1, ако такива са необходими.“
§ 22. Създава се чл. 48а:
„Чл. 48а. (1) Рисковата експозиция на колек-
тивната инвестиционна схема към насрещна 
страна в резултат на сделки с извънборсово 
търгувани деривативни инструменти и техни-
ки за ефективно управление на портфейл се 
включва при изчисляването на праговете по 
чл. 45 и 46 ЗДКИСДПКИ. 
(2) Всички активи, получени от колектив-
ната инвестиционна схема в резултат на из-
ползване на техники за ефективно управление 
на портфейла, се разглеждат като обезпечение 
и отговарят на критериите по ал. 3. 
(3) В случаите, когато за колективната 
инвестиционна схема се извършват сделки 
с извънборсови финансови деривати и се 
използват техники за ефективно управление 
на портфейла, всяко обезпечение, използвано 
за намаляване на рисковата експозиция към 
насрещната страна, по всяко време отговаря 
на следните критерии, както са определени 
в Насоките за компетентните органи и дру-
жествата, управляващи ПКИПЦК: 
1. ликвидност;
2. оценяване;
3. качество на емитента;
4. корелация; 
5. диверсификация на обезпечението; 
6. рисковете, свързани с управлението на 
обезпечението;
7. при прехвърляне на дял полученото 
обезпечение се държи от депозитаря на ко-
лективната инвестиционна схема;
8. колективната инвестиционна схема може 
да пристъпи към изпълнение върху полученото 
обезпечение по всяко време без позоваване 
на насрещната страна или одобрение от нея;
9. непаричното обезпечение не може да се 
продава, реинвестира или залага;
10. паричното обезпечение може само да 
бъде: 
а) вложено на депозит в лице по чл. 38, 
ал. 1, т. 6 ЗДКИСДПКИ; 
б) инвестирано във висококачествени дър-
жавни ценни книжа; 
в) използвано за целите на обратни репо 
сделки, при условие че сделките са с кредитни 
институции, които са обект на пруденциален 
надзор, и че ПКИПЦК може по всяко време 
да получи обратно пълната парична сума 
заедно с дължимите лихви; 
г) инвестирано в краткосрочни фондове 
на паричния пазар.
(4) Паричното обезпечение по ал. 3, т. 10 
се инвестира, като се спазват принципите за 
диверсификация, приложими към непарич-
ното обезпечение.
(5) Колективната инвестиционна схема 
може да надвиши ограничението по ал. 3, 
т. 5, ако обезпечението е в различни прех-
върлими ценни книжа и инструменти на 
паричния пазар, издадени от някое от лицата 
по чл. 38, ал. 1, т. 9, буква „а“ ЗДКИСДПКИ 
при спазване на изискванията по чл. 47, ал. 4 
ЗДКИСДПКИ. 
(6) В случаите по ал. 5 колективната 
инвестиционна схема определя държавите 
членки, регионалните или местните органи 
или публичните международни организации, 
емитиращи или гарантиращи ценни книжа, 
които те могат да приемат като обезпечение, 
което може да надхвърля 20 на сто от нетната 
стойност на активите є, като оповестява това 
обстоятелство в своя проспект.
(7) Управляващото дружество за всяка 
колективна инвестиционна схема, която по-
лучава обезпечение за не по-малко от 30 на 
сто от своите активи, разработва и прилага 
политика, която да гарантира извършване на 
стрес-тестовете при нормални и при извънред-
ни условия на ликвидност, така че да се даде 
възможност на колективната инвестиционна 
схема да оцени ликвидния риск, свързан с 
обезпечението. 
(8) Политиката за стрес-тестовете на 
ликвидността по ал. 7 съдържа най-малко 
следните елементи: 
1. разработване на анализ на сценарий за 
стрес-тест, включително калибриране, сер-
тифициране и анализ на чувствителността; 
2. емпиричен подход към оценката на 
въздействието, включително бектестове на 
оценките на ликвидния риск; 
3. честота на отчитане и праг (прагове) 
на допустимост на ограничението/загубата; 
4. мерки за намаляване на загубата, вклю-
чително политика за предвиждане на евен-
туални загуби и защита против риска от 
несъответствие. 
(9) Управляващото дружество за всяка 
колективна инвестиционна схема въвежда 
ясна политика за предвиждане на евентуални 
загуби, съобразена с всеки вид активи, полу-
чени като обезпечение. При разработване на 
политиката за предвиждане на евентуални 
загуби се взимат предвид:
1. характеристиките на активите, като кре-
дитно състояние или изменчивост на цените; 
2. резултатите от стрес-тестовете, извър-
шени в съответствие с ал. 5. 
(10) Политиката по ал. 9 се оформя в са-
мостоятелен документ и обосновава всяко 
решение за предвиждане на конкретна евен-
туална загуба или за непредвиждане на такава 
по отношение на даден вид активи.